title: Регламент за изпълнение (ЕС) № 372/2011 на Комисията от 15 април 2011 година за определяне на количествените ограничения за износ на извънквотна захар и изоглюкоза до края на пазарната 2011/2012 година

text:
               16.4.2011

               BG

               Официален вестник на Европейския съюз

               L 102/8

         РЕГЛАМЕНТ ЗА ИЗПЪЛНЕНИЕ (ЕС) № 372/2011 НА КОМИСИЯТА
   от 15 април 2011 година
   за определяне на количествените ограничения за износ на извънквотна захар и изоглюкоза до края на пазарната 2011/2012 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 61, първа алинея, буква г) във връзка с член 4 от него,
   като има предвид, че:

               (1)

               Съгласно член 61, първа алинея, буква г) от Регламент (ЕО) № 1234/2007 количеството захар или изоглюкоза, произведено в превишение на квотата, посочена в член 56 от същия регламент, може да бъде изнесено само в рамките на количествените ограничения, които следва да бъдат определени.

               (2)

               В Регламент (ЕО) № 951/2006 на Комисията (2) са изложени подробни правила за прилагане по отношение на извънквотния износ, и по-специално по отношение на издаването на лицензии за износ. Количественото ограничение обаче следва да се определя за всяка пазарна година с оглед на потенциалните благоприятни възможности на износните пазари.

               (3)

               За някои производители на захар и изоглюкоза в Европейския съюз износът извън Съюза представлява важна част от икономическата им дейност и те имат установени традиционни пазари извън Съюза. Износът на захар и изоглюкоза за тези пазари може да бъде икономически жизнеспособен дори без предоставяне на възстановявания при износ. За тази цел е необходимо да се определи количествено ограничение за износа на извънквотна захар и изоглюкоза, за да могат съответните производители от ЕС да продължат да снабдяват традиционните си пазари.

               (4)

               За пазарната 2011/2012 година според оценките, ако първоначално се определи количествено ограничение от 650 000 тона в еквивалент на бяла захар за износ на извънквотна захар и 50 000 тона в сухо вещество за износ на извънквотна изоглюкоза, ще бъде задоволено пазарното търсене.

               (5)

               Цените на захарта на световните пазари поддържат високи нива от октомври 2010 г., а според прогнозите, направени въз основа на фючърсни сделки със захар на борсите в Лондон и Ню Йорк, цената на световните пазари ще остане висока през цялата 2011 г. и след това. Следователно е трудно да се прецени по надежден начин какви количества ще бъдат внесени в Съюза в крайна сметка. Опитът от пазарната 2010/2011 година показа, че за да се осигури достатъчно снабдяване на пазара на Съюза, на вътрешния пазар трябваше да бъдат пуснати известни количества извънквотна захар. Следователно е целесъобразно да се осигури възможност за извънквотен износ от 1 януари 2012 г., когато ще е по-ясно какво е действителното положение със снабдяването на Съюза.

               (6)

               Износът на захар от Съюза към определени близки местоназначения и към трети държави, които предоставят на продуктите на Съюза преференциално третиране при внос, понастоящем е в особено благоприятна конкурентна позиция. Предвид липсата на подходящи инструменти за взаимопомощ в борбата срещу нередностите и с цел намаляване на риска от измами и предотвратяване на всякакви злоупотреби, свързани с повторен внос или повторно въвеждане в Съюза на извънквотна захар, някои близки износни местоназначения следва да се изключат от списъка с местоназначения, за които се допуска такъв износ.

               (7)

               Предвид прогнозирания по-малък риск от евентуални измами по отношение на изоглюкозата поради естеството на продукта, не е необходимо да бъдат ограничавани местоназначенията, за които се допуска такъв износ на извънквотна изоглюкоза.

               (8)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Определяне на количествено ограничение за износ на извънквотна захар
   1.   За пазарната 2011/2012 година, считано от 1 октомври 2011 г. до 30 септември 2012 г., количественото ограничение, посочено в член 61, първа алинея, буква г) от Регламент (ЕО) № 1234/2007, е 650 000 тона за износ без възстановявания на извънквотна бяла захар с код по КН 1701 99.
   2.   Износът в рамките на количественото ограничение, определено в параграф 1, се разрешава за всички местоназначения, с изключение на:

               а)

               трети държави: Андора, Лихтенщайн, Светия престол (града-държава Ватикана), Сан Марино, Хърватия, Босна и Херцеговина, Сърбия (3), Черна гора, Албания и бившата югославска република Македония;

               б)

               територии на държави-членки, които не са част от митническата територия на Съюза: Фарьорските острови, Гренландия, Хелголанд, Сеута, Мелила, общините Ливиньо и Кампионе д'Италия и областите в Република Кипър, където правителството на Република Кипър не упражнява ефективен контрол;

               в)

               европейски територии, за чиито външни отношения отговаря държава-членка и които не са част от митническата територия на Съюза: Гибралтар.

         Член 2
   Определяне на количествено ограничение за износ на извънквотна изоглюкоза
   1.   За пазарната 2011/2012 година, считано от 1 октомври 2011 г. до 30 септември 2012 г., количественото ограничение, посочено в член 61, първа алинея, буква г) от Регламент (ЕО) № 1234/2007, е 50 000 тона в сухо вещество за износ без възстановявания на извънквотна изоглюкоза с кодове по КН 1702 40 10, 1702 60 10 и 1702 90 30.
   2.   Износът на посочените в параграф 1 продукти се разрешава единствено при положение че те отговарят на условията, посочени в член 4 от Регламент (ЕО) № 951/2006.
   Член 3
   Влизане в сила
   Настоящият регламент влиза в сила на седмия ден след публикуването му в Официален вестник на Европейския съюз.
   Той се прилага от 1 януари 2012 г.
   Срокът му на действие изтича на 30 септември 2012 г.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 април 2011 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 178, 1.7.2006 г., стр. 24.

      (3)  Включително Косово, както е определено в Резолюция 1244 на Съвета за сигурност на ООН от 10 юни 1999 г.


title: Регламент за изпълнение (ЕС) № 165/2013 на Комисията от 22 февруари 2013 година за определяне на предварителната помощ за 2013 година за частно складиране на масло

text:
               23.2.2013

               BG

               Официален вестник на Европейския съюз

               L 51/11

      РЕГЛАМЕНТ ЗА ИЗПЪЛНЕНИЕ (ЕС) № 165/2013 НА КОМИСИЯТА

   от 22 февруари 2013 година
   за определяне на предварителната помощ за 2013 година за частно складиране на масло
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (наричан по-долу „Общ регламент за ООП“) (1), и по-специално член 43, букви а) и г) във връзка с член 4 от него,
   като има предвид, че:

               (1)

               В член 28 от Регламент (ЕО) № 1234/2007 се предвижда да бъде отпускана помощ за частното складиране на масло.

               (2)

               Промените в цените и запасите от масло показват дисбаланс на пазара, който може да бъде преодолян или намален чрез сезонно складиране. С оглед на текущото състояние на пазара е уместно да бъде отпусната помощ за частно складиране на масло, считано от 1 март 2013 г.

               (3)

               С Регламент (ЕО) № 826/2008 на Комисията от 20 август 2008 г. за определяне на общи правила за предоставянето на помощ за частно складиране на някои земеделски продукти (2) бяха установени общи правила за прилагането на схемата за помощи за частно складиране.

               (4)

               Съгласно член 6 от Регламент (ЕО) № 826/2008 предварително определената помощ се отпуска в съответствие с подробните указания и условията, предвидени в глава III от същия регламент.

               (5)

               Съгласно член 29 от Регламент (ЕО) № 1234/2007 размерът на помощта се определя с оглед на разходите за складиране и очакваното развитие на цените на прясното масло и маслото на склад.

               (6)

               Уместно е да се определи помощ за разходите по постъпването и изваждането на съответните продукти, както и за дневните разходи за хладилно съхранение и за финансиране.

               (7)

               За да се улесни прилагането на настоящата мярка и като се има предвид съществуващата практика в държавите членки, помощта следва да се отнася само за продукти, които са складирани изцяло. Затова следва да се въведе дерогация от член 7, параграф 3 от Регламент (ЕО) № 826/2008.

               (8)

               Когато изискваната информация относно складирането вече е включена в заявлението за помощ, е уместно с оглед на административната ефективност и опростяването да не се прилага изискването за изпращане на същата информация след сключването на договора, както се предвижда в член 20, първа алинея, буква а) от Регламент (ЕО) № 826/2008.

               (9)

               С оглед на опростяването и логистичната ефективност следва да се разреши на държавите членки да не прилагат изискването за обозначаване на номера на договора върху всяка складирана единица, когато номерът на договора е въведен в складовия регистър.

               (10)

               С оглед на административната ефективност и опростяването и предвид специфичното положение при складирането на масло е уместно проверките, предвидени в член 36, параграф 6 от Регламент (ЕО) № 826/2008, да бъдат извършени по отношение най-малко на половината договори. Поради това следва да се предвиди дерогация от посочения член.

               (11)

               С Регламент (ЕО) № 792/2009 на Комисията от 31 август 2009 г. за установяване на подробни правила за нотифицирането на Комисията от страна на държавите членки на информацията и документите във връзка с прилагането на общата организация на пазарите, режима на директните плащания, насърчаването на продажбата на селскостопански продукти и правилата, приложими за най-отдалечените райони и малките острови в Егейско море (3), се установяват общи правила за съобщаване на информация и предаване на документи от компетентните органи на държавите членки на Комисията. Тези правила обхващат по-специално задължението за държавите членки да използват информационните системи, осигурени от Комисията, и валидирането на правата на достъп на органите или отделните лица, оправомощени да изпращат уведомления. Освен това посоченият регламент установява общи принципи, приложими към информационните системи, за да се гарантират във времето автентичността, целостта и четливостта на тези документи. Той предвижда и защитата на личните данни.

               (12)

               Съгласно Регламент (ЕО) № 792/2009 задължението за използване на информационните системи в съответствие с посочения регламент трябва да бъде предвидено в регламентите, установяващи специфично задължение за уведомяване.

               (13)

               Комисията разработи информационна система, която позволява управлението по електронен път на документи и процедури в рамките на нейните собствени вътрешни работни процедури, както и в отношенията ѝ с органите, участващи в общата селскостопанска политика.

               (14)

               Счита се, че задълженията за уведомяване за частното складиране на масло и по-специално тези, предвидени в член 35 от Регламент (ЕО) № 826/2008, могат да бъдат изпълнявани чрез въпросната система в съответствие с Регламент (ЕО) № 792/2009.

               (15)

               По съображения за яснота действието на настоящия регламент следва да се преустанови в деня, посочен като крайна дата на договорния период на складово съхранение.

               (16)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   1.   С настоящия регламент се предвижда предоставянето на помощ за частно складиране на солено и безсолно масло в съответствие с член 28, буква а) от Регламент (ЕО) № 1234/2007, за договорите, сключени от 1 март 2013 г. нататък.
   2.   Прилага се Регламент (ЕО) № 826/2008, освен ако в настоящия регламент е предвидено друго.
   Член 2
   Измервателната единица, посочена в член 16, параграф 2, буква в) от Регламент (ЕО) № 826/2008, е „складова партида“, която съответства на количеството от продукта, обхванат от настоящия регламент, възлизащо на най-малко 1 тон, което е с хомогенен състав и качество, произведено е в един и същ завод, и е складирано в един и същ склад в един и същ ден.
   Член 3
   1.   Чрез дерогация от член 7, параграф 3 от Регламент (ЕО) № 826/2008 заявленията се отнасят само за продукти, които са складирани изцяло.
   2.   Член 20, първа алинея, буква а) от Регламент (ЕО) № 826/2008 не се прилага.
   3.   Държавите членки могат да не прилагат изискванията, посочени в член 22, параграф 1, буква д) от Регламент (ЕО) № 826/2008, за отбелязване на номера на договора, ако управителят на склада се ангажира да вписва номера на договора в регистъра, предвиден в точка III от приложение I към същия регламент.
   4.   Чрез дерогация от член 36, параграф 6 от Регламент (ЕО) № 826/2008 в края на договорния период на складово съхранение отговорният за контрола орган проверява чрез вземане на проби теглото и идентификацията на складираното масло по отношение поне на половината от договорите и за целия период на изваждане от склад, продължаващ от август 2013 г. до февруари 2014 г.
   Член 4
   1.   Помощта за продуктите, посочени в член 1, възлиза на:

               —

               14,88 EUR за тон на склад за постоянни разходи за складиране;

               —

               0,25 EUR за тон на ден складово съхранение по договор.

         2.   Постъпването за складово съхранение по договор става между 1 март и 15 август 2013 г. Изваждането от склад може да става само от 16 август 2013 г. нататък. Складовото съхранение по договор завършва в деня, предшестващ деня на изваждане от склад, или най-късно в последния ден от месец февруари на годината, следваща годината на постъпването на склад.
   3.   Помощта може да бъде отпусната само ако периодът на складиране по договор е между 90 и 210 дни.
   Член 5
   1.   Държавите членки уведомяват Комисията:

               а)

               най-късно до вторник всяка седмица — относно количествата, за които са сключени договори през предходната седмица, както и относно количествата продукти, за които са подадени заявления за сключване на договори през предходната седмица, както се изисква съгласно член 35, параграф 1, буква а) от Регламент (ЕО) № 826/2008;

               б)

               не по-късно от края на всеки месец — относно данните за запасите през предходния месец, както се изисква съгласно член 35, параграф 1, буква б) от Регламент (ЕО) № 826/2008.

         2.   Уведомленията, посочени в параграф 1, се извършват в съответствие с Регламент (ЕО) № 792/2009 на Комисията.
   Член 6
   Настоящият регламент влиза в сила на третия ден след публикуването му в Официален вестник на Европейския съюз.

   Срокът му на действие изтича на 28 февруари 2014 година.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 февруари 2013 година.

            За Комисията

            Председател

         José Manuel BARROSO

      (1)  ОВ L 299, 16.11.2007 г., стр. 1.

      (2)  ОВ L 223, 21.8.2008 г., стр. 3.

      (3)  ОВ L 228, 1.9.2009 г., стр. 3.


title: Регламент за изпълнение (ЕС) № 389/2011 на Комисията от 19 април 2011 година относно разрешителното за ензимен препарат от ендо-1,4-бета-ксиланаза, субтилизин и алфа-амилаза като фуражна добавка за кокошки носачки (притежател на разрешителното: Danisco Animal Nutrition)  Текст от значение за ЕИП

text:
               20.4.2011

               BG

               Официален вестник на Европейския съюз

               L 104/7

         РЕГЛАМЕНТ ЗА ИЗПЪЛНЕНИЕ (ЕС) № 389/2011 НА КОМИСИЯТА
   от 19 април 2011 година
   относно разрешителното за ензимен препарат от ендо-1,4-бета-ксиланаза, субтилизин и алфа-амилаза като фуражна добавка за кокошки носачки (притежател на разрешителното: Danisco Animal Nutrition)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 година относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда издаване на разрешително за използването на добавки при храненето на животните, както и основанията и процедурите за предоставянето на такова разрешително.

               (2)

               В съответствие с член 7 от Регламент (ЕО) № 1831/2003 беше подадено заявление за разрешително за ензимен препарат от ендо-1,4-бета-ксиланаза, получен от Trichoderma reesei ATCC PTA 5588, субтилизин, получен от Bacillus subtilis ATCC 2107, и алфа-амилаза, получена от Bacillus amyloliquefaciens ATCC 3978. Заявлението беше придружено от данните и документите, изисквани по член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на ензимен препарат от ендо-1,4-бета-ксиланаза, субтилизин и алфа-амилаза като фуражна добавка за кокошки носачки, която да бъде класифицирана в категорията добавки „зоотехнически добавки“.

               (4)

               С Регламент (ЕО) № 1087/2009 на Комисията (2) беше разрешена употребата на препарат от ендо-1,4-бета-ксиланаза, субтилизин и алфа-амилаза по отношение на пилета за угояване, патици и пуйки за угояване за срок от 10 години.

               (5)

               Европейският орган за безопасност на храните (наричан по-нататък „Органът“) заключи в становището си от 7 декември 2010 г. (3), че при предложените условия на употреба ензимният препарат от ендо-1,4-бета-ксиланаза, субтилизин и алфа-амилаза не се отразява неблагоприятно върху здравето на животните, човешкото здраве или върху околната среда и че тази добавка може да способства за подобряване на параметрите на производството на яйца при кокошките носачки. Органът не счита, че е налице необходимост от специфични изисквания за наблюдение след пускането на продукта на пазара. Той също така провери доклада относно метода на анализ на фуражната добавка във фуражите, представен от референтната лаборатория на Европейския съюз за фуражни добавки, създадена с Регламент (ЕО) № 1831/2003.

               (6)

               Оценката на ензимния препарат от ендо-1,4-бета-ксиланаза, субтилизин и алфа-амилаза показва, че са изпълнени условията за предоставяне на разрешително, установени с член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните при спазване на определените в приложението условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 април 2011 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 297, 13.11.2009 г., стр. 4.

      (3)  EFSA Journal (2011 г.); 9(1):1949.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, аналитичен метод

                  Вид или категория на животните

                  Максимална възраст

                  Минимално съдържание

                  Максимално съдържание

                  Други условия

                  Срок на валидност на разрешителното

                  Единици за активност на kg пълноценен фураж със съдържание на влага 12 %

                     Категория „зоотехнически добавки“. Функционална група „подобрители, увеличаващи смилаемостта на храната“.

                  4a10

                  Danisco Animal Nutrition

                  Ендо-1,4-бета-ксиланаза
                  EC 3.2.1.8
                  Субтилизин
                  EC 3.4.21.62
                  Алфа-амилаза
                  EC 3.2.1.1

                                 Състав на добавката

                              Препарат от ендо-1,4-бета-ксиланаза, получен от Trichoderma reesei (ATCC PTA 5588), алфа-амилаза, получена от Bacillus amyloliquefaciens (ATCC 3978), и субтилизин, получен от Bacillus subtilis (ATCC 2107), в твърдо състояние с минимална активност от:

                                          —

                                          ендо-1,4-бета-ксиланаза 1 500 U (1)/g

                                          —

                                          субтилизин 20 000 U (2)/g.

                                          —

                                          алфа-амилаза 2 000 U (3)/g и

                                 Характеристика на активното вещество

                              Ендо-1,4-бета-ксиланаза, получена от Trichoderma reesei (ATCC PTA 5588), алфа-амилаза, получена от Bacillus amyloliquefaciens (ATCC 3978), и субтилизин, получен от Bacillus subtilis (ATCC 2107).

                                 Аналитичен метод
                                  (4)

                              Определяне на активното вещество в добавката, премиксите и фуражите:

                                          Ендо-1,4-бета-ксиланаза: колориметричен метод, базиран на количественото определяне на водоразтворимите багрилни фрагменти, получени при действието на ендо-1,4-бета-ксиланаза върху предлагани на пазара пшенични напречно свързани арабиноксиланови субстрати;

                                          Алфа-амилаза: колориметричен метод, базиран на количественото определяне на водоразтворимите багрилни фрагменти, получени при действието на алфа-амилаза върху предлагана на пазара скорбяла, напречно свързана с азурин;

                                          Субтилизин: колориметричен метод, базиран на количественото определяне на водоразтворимите багрилни фрагменти (азурин), получени при действието на субтилизин върху предлагани на пазара напречно свързани казеинови субстрати.

                  Кокошки носачки

                  —

                              ендо-1,4-бета-ксиланаза:
                              300 U

                              субтилизин:
                              4 000 U

                              алфа-амилаза:
                              400 U

                  —

                              1.

                              В упътването за употреба на добавката да се посочат температурата на съхранение, срокът на съхранение и устойчивостта на гранулиране.

                              2.

                              За употреба в комбинирани фуражи, богати на съдържащи и несъдържащи скорбяла полизахариди (предимно арабиноксилани и бета глюкани), напр. съдържащи над 40 % царевица.

                              3.

                              Мерки за безопасност: носене на предпазна (дихателна) маска, предпазни очила и ръкавици по време на работа.

                  10 май 2021 г.

         (1)  1 U е количеството ензим, което освобождава 0,5 μmol редуцирана захар (изразена като ксилозни еквиваленти) от напречно свързан овесено-шпелтен субстрат от ксилан на минута при pH 5,3 и температура 50°С.

         (2)  1 U е количеството ензим, което освобождава 1 μmol фенолат (тирозин еквивалент) от казеинов субстрат на минута при pH 7,5 и при температура 40 °С.

         (3)  1 U е количеството ензим, което отваря 1 μmol глюкозидни връзки от водонеразтворим скорбялен полимерен субстрат с мрежеста структура на минута при рН 6,5 и температура 37 °С.

         (4)  Подробна информация относно аналитичните методи може да бъде намерена на следния интернет адрес на референтната лаборатория на Европейския съюз за фуражни добавки: www.irmm.jrc.be/crl-feed-additives.


title: Регламент за изпълнение (ЕС) № 95/2013 на Комисията от 1 февруари 2013 година за разрешаване на препарат от Pediococcus acidilactici CNCM MA 18/5M като фуражна добавка за всички риби, различни от пъстървови риби (притежател на разрешителното Lallemand SAS)  текст от значение за ЕИП

text:
               2.2.2013

               BG

               Официален вестник на Европейския съюз

               L 33/19

         РЕГЛАМЕНТ ЗА ИЗПЪЛНЕНИЕ (ЕС) № 95/2013 НА КОМИСИЯТА
   от 1 февруари 2013 година
   за разрешаване на препарат от Pediococcus acidilactici CNCM MA 18/5M като фуражна добавка за всички риби, различни от пъстървови риби (притежател на разрешителното Lallemand SAS)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него:
   като има предвид, че:

               (1)

               В Регламент (ЕО) № 1831/2003 е предвидено, че добавките за използване при храненето на животните подлежат на разрешаване, и се уреждат основанията и процедурите за предоставяне на разрешително.

               (2)

               В съответствие с член 7 от Регламент (ЕО) № 1831/2003 беше подадено заявление за нова употреба на препарат от Pediococcus acidilactici CNCM MA 18/5M. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаване на нова употреба на Pediococcus acidilactici CNCM MA 18/5M като фуражна добавка за всички риби, различни от пъстървови риби, която следва да се класифицира в категорията „зоотехнически добавки“.

               (4)

               Употребата на Pediococcus acidilactici CNCM MA 18/5M бе разрешена за неограничено време при пилета за угояване с Регламент (ЕО) № 1200/2005 на Комисията (2), а при свине за угояване — с Регламент (ЕО) № 2036/2005 на Комисията (3), както и за срок от десет години при пъстървови риби и скариди — с Регламент (ЕО) № 911/2009 на Комисията (4), при отбити прасенца — с Регламент (ЕС) № 1120/2010 на Комисията (5), и при кокошки носачки — с Регламент (ЕС) № 212/2011 на Комисията (6).

               (5)

               Европейският орган за безопасност на храните („Органът“) заключи в становището си от 11 септември 2012 г. (7), че при предложените условия на употреба Pediococcus acidilactici CNCM MA 18/5M може да окаже благоприятен ефект за развитието на всички риби, като увеличава дела на добре приспособените риби и намалява костните деформации.

               (6)

               Оценката на препарата Pediococcus acidilactici CNCM MA 18/5M показва, че са изпълнени условията за разрешителното, установени с член 5 от Регламент (ЕО) № 1831/2003. Поради това употребата на този препарат следва да бъде разрешена съгласно указаното в приложението към настоящия регламент.

               (7)

               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „зоотехнически добавки“ и към функционалната група „други зоотехнически добавки“, се разрешава като добавка при храненето на животните при спазване на определените в приложението условия.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 февруари 2013 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  ОВ L 195, 27.7.2005 г., стр. 6.

      (3)  ОВ L 328, 15.12.2005 г., стр. 13.

      (4)  ОВ L 257, 30.9.2009 г., стр. 10.

      (5)  ОВ L 317, 3.12.2010 г., стр. 12.

      (6)  ОВ L 59, 4.3.2011 г., стр. 1.

      (7)  EFSA Journal (Бюлетин на ЕОБХ) 2012 г.; 10(9):2886.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешителното

                  Добавка

                  Състав, химична формула, описание, метод за анализ

                  Вид или категория животни

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешителното

                  Единици за активност/kg пълноценен фураж със съдържание на влага от 12 %

                     Категория: зоотехнически добавки. Функционална група: други зоотехнически добавки (оказващи благоприятно влияние върху растежа).

                  4d1712

                  Lallemand SAS

                     Pediococcus acidilactici CNCM MA 18/5M

                                 Състав на добавката

                              Препарат от Pediococcus acidilactici CNCM MA 18/5M с минимално съдържание на 1 × 1010 CFU/g.

                                 Характеристика на активното вещество

                              Жизнеспособни клетки на Pediococcus acidilactici CNCM MA 18/5M.

                                 Аналитични методи
                                  (1)

                                          Изброяване: метод чрез разстилане върху пластина с помощта на MRS агар (EN 15786:2009).

                                          Идентификация: пулсова гел електрофореза (PFGE).

                  Всички риби, различни от пъстървови риби

                  —

                  1 × 109

                  —

                              1.

                              В указанията за употреба на добавката и премикса да се посочат температурата на съхранение, срокът на съхранение и устойчивостта при гранулиране.

                              2.

                              Мерки за безопасност: носене на средства за дихателна защита, очила и ръкавици по време на работа.

                  22 февруари 2023 г.

         (1)  Подробна информация за методите за анализ може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.